歎景禪吟
作者：道怤
朝代：唐

paragraphs: 歎汝景禪去何速，雖不同道當眼明。
箇今永却不曾虧，地水火風還故國。
好也好，也大奇，忙忙宇宙幾人知，瑩淨寧閑追路絕，青山綠嶂白雲馳。
歌好歌，笑好笑，誰肯便作此中調。
難提既與君凑機，其肯無不諧其要。
格志異，氣骨高，森蘿咸會一靈毫。
雖然示作皆同電，出岫藏峰徒思勞。
希奇地，劍吹毛，脫罩騰籠任性遊。
此界他界如水月，幾般應跡妙逍遙。